‘ज़िंगा’ में काम करने के दौरान ही एक बार फिर से डिम्पल की ज़िंदगी में एक और बड़ा मुकाम आया। उनके कुछ साथियों ने ‘ज़िंगा’ कंपनी को छोड़ दिया था और कुछ नया और बड़ा करने की सोच रहे थे। इन साथियों की सोच और नज़रिए से डिम्पल भी काफी प्रभावित थे। चूँकि सभी की एक जैसी सोच थी और एक जैसा लक्ष्य था, सभी साथी साथ आये और एक नयी कंपनी खोल ली। तनय तायल, अंकित जैन, कुमार पुष्पेश, ओलिवर जोंस और डिम्पल ने अपनी नई कंपनी को नाम दिया ‘मूनफ्रॉग’।